Къабзагъэм щогугъу
Ди къалащхьэр къабзэу зехьэным теухуауэ илъэс блэкIам къыхалъхьа Iуэхугъуэхэм ящыщщ пхъэнкIийр щызэхуахьэс контейнерхэр иджырей европей мардэхэм тету зэхъуэкIыныр.
ИпэкIи и гугъу фхуэтщIауэ щытащ зи пкъыр щIым хэт пластик контейнерхэм. Абыхэм я щхьэр гъэбыдащ, зы кIэрыхубжьэрыху дунейм къытемыхьэн хуэдэу. Апхуэдэ контейнер екIухэр щагъэуващ КIыщокъуэм и уэрамым и кIы- хьагъкIэ. Ахэр къыхэмыщу удз гъэгъа гъэтIысыпIэхэм хэтщ, и хъуреягъым пхъэнкIий щызэрахьэуи къыпхуэмы- щIэу.
Къабзагъэ мардэм и мызакъуэу, ерыскъы кIэрыхубжьэрыхухэм гулъытэ хэха зэрыхуащIым и зы щапхъэ щагъэлъэгъуащ Вольнэ Аулым и Профсоюзнэ уэрамым тет фэтэр зэтетхэм ящыщ зым. Абы и IухьэпIэм пэмыжыжьэу щыт контейнер къызэрыгуэкIхэм бгъурагъэуващ «Хлеб» жиIэу зытет контейнер щхьэхуэ.
ПхъэнкIий идзыпIэщIэхэр мыгувэу щагъэувынущ Ахъуэхъум, Головком, Суворовым, Идарым, 2-нэ Таманскэ дивизэм я цIэхэр зезыхьэ, Къэбэрдей уэрамхэм. Псори зэхэту абыхэм я бжыгъэр 30-м нэсынущ.
Шэрэдж Дисэ.
